Der er færre kvindelige hovedkarakterer i computerspil i dag, end der var for bare få år siden.

Det viser en ny undersøgelse som Wired har offentliggjort.

Blot fem procent af spil, der blev fremvist i sidste uge ved E3, verdens største spilmesse, havde en kvindelig karakter i hovedrollen.

Og det er en tilbagegang fra de sidste to år, hvor udviklingen ellers er gået frem og andelen af spil med kvindelige hovedkarakterer i 2017 lå på syv procent og i 2018 lå på otte procent.

- Spiludviklere kan godt have en tendens til at være lidt forsigtige med at udfordre deres kernepublikum, fordi de ikke vil risikere at støde dem fra sig ved at lave alt for meget om på den måde, spil ser ud, siger Ida Jørgensen, der er ph.d.-studerende ved center for computerspilsforskning på IT-Universitetet.